CELEX: 32009R0895
Language: lv
Date: 2009-09-23 00:00:00
Title: Komisijas Regula (EK) Nr. 895/2009 ( 2009. gada 23. septembris ) par atsevišķu preču klasifikāciju kombinētajā nomenklatūrā

29.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 256/3
            
         
      KOMISIJAS REGULA (EK) Nr. 895/2009
   (2009. gada 23. septembris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifu vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai papildina to ar papildu apakšnodaļām un kura izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. slejā aprakstītās preces jāklasificē saskaņā ar KN kodiem, kas norādīti tabulas 2. slejā, atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. slejā, kombinētajā nomenklatūrā klasificē ar KN kodu, kas norādīts tabulas 2. slejā.
   2. pants
   Saistošu izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 23. septembrī
      
         
            Komisijas vārdā –
         
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Zābaks, kas sedz potīti. Zābaka zole gatavota no gumijas, lai gan ārējās zoles lielākā daļa ir izgriezta, un tas ļauj ievietot tukšajā vietā dažādas ieliekamās ārējās zoles.
                  Zābakus piedāvā mazumtirdzniecībā komplektā, kurā ir divi pāri dažādu ārējo zoļu ieliktņu un ieliktņu piestiprināšanai nepieciešamais metāla instruments. Vienā ieliktņu pārī ir gumijas ārējās zoles ar pārgājienu zābakiem raksturīgām dziļām rievām. Otrs ārējo zoļu ieliktņu pāris ir no tekstilmateriāla (aptuveni 8 mm filca), kuru saskaņā ar importētāja dokumentāciju var izmantot, staigājot pa seklu ūdeni.
                  Zābaku zolē saglabāta neliela ārējās zoles daļa, gandrīz nepārtraukta apmale gar visu zoles malu. Šis mazais ārējās zoles gabals ir no gumijas, kas ir līdzīgs kalnu pārgājienu zoles ieliktnim.
                  Bez ieliktņiem šie apavi nav izmantojami.
                  Ieliekamās zoles ir vairāk nekā 24 cm garas.
                  Zābaka virsa ir gatavota no dažādiem ādas gabaliem, kas sašūti kopā, atstājot “lodziņus”, kuros iešūti deviņi metāla tīkliņa gabali un četri tekstilgabaliņi. Virsas lielāko daļu sedz āda. Zābaka iekšpuse ir izoderēta ar tekstilmateriālu.
                  Zābaks nav ūdensnecaurlaidīgs.
                  Apavus var valkāt gan vīrieši, gan sievietes.
                  (pārgājienu zābaks)
                  (Skatīt fotoattēlu Nr. 650 A, 650 B un 650 C) (1)
                  
               
               
                  6403 91 13
               
               
                  Klasifikācija noteikta, ievērojot kombinētās nomenklatūras interpretācijas 1., 2.a), 3.b) un 6. vispārīgo noteikumu, 64. nodaļas 4.a) un b) piezīmi un KN kodu 6403, 6403 91 un 6403 91 13 aprakstu.
                  Tā kā tipiska pārgājienu zābaka ārējās zoles gumijas ieliktņi sader ar zābaku virsu, šie apavi ir paredzēti galvenokārt lietošanai pārgājienos un tiek komplektēti šim nolūkam. Turklāt nelielā ārējas zoles daļa, kas aptver zābaka zoles malu, pilnībā sader ar pārgājienu zābaku ieliktņiem. Turpretī nav skaidri redzams, kāds izmantojums paredzēts ārējās zoles tekstilieliktnim. To izmantojums ūdenī var būt ļoti ierobežots, jo zābaka virsa nav ūdensnecaurlaidīga. Tāpēc tekstilmateriāla zoles ieliktņi ir piederumi, ko paredzēts izmantot tikai specifiskos gadījumos, tādējādi uzlabojot produkta izmantojamību.
                  Šā iemesla dēļ zābaki un gumijas zoļu ieliktņi klasificējami kā gatavi, bet nenokomplektēti apavi kombinētās nomenklatūras interpretācijas vispārīgo noteikumu 2.a) noteikuma otrā teikuma nozīmē.
                  Nokomplektēto apavu zoles daļa, kas saskaras ar zemi, ir no gumijas 64. nodaļas 4.b) piezīmes nozīmē, un tādējādi apaviem ir gumijas ārējās zoles.
                  Ņemot vērā to, ka āda veido apavu virsas ārējās virsmas lielāko laukumu, zābaku virsas materiāls ir āda 64. nodaļas 4.a) piezīmes nozīmē.
                  Tekstilmateriāla zoles ieliktņi iekļauti mazumtirdzniecības komplektā kopā ar nenokomplektētu pārgājienu zābaku un metāla instrumentu, kas vajadzīgs apavu nokomplektēšanai. Šis komplekts klasificējams kā tāds, kurā ir tikai kalnu pārgājienu zābaki, jo kalnu pārgājiena zābaki ir komplekta raksturīgākais elements kombinētās nomenklatūras interpretācijas vispārīgo noteikumu 3.b) noteikuma nozīmē. Tekstilmateriāla zoles ieliktņi un metāla instruments ir tikai apavu palīgdetaļas.
                  Tādējādi komplekts klasificējams kā apavi ar gumijas ārējo zoli un ādas virsu.
               
            
         
      
         
      
         
      
         (1)  Fotoattēli ir sniegti tikai informācijai.